ຊີເຣຍ ​ພ້ອມ​ແລ້ວ​ ທີ່​ຈະ​ເຂົ້າ​ຮ່ວມ ​ການ​ເຈລະ​ຈາ​ ສັນຕິພາບ​
ລມຕ ຕ່າງປະເທດຊີເຣຍ ກ່າວວ່າ ລັດຖະບານ​ຫວັງວ່າ ​ການ​ສົນທະນາ​ຫາລື​ກັນ​ນີ້ ຈະ​ສຳ​ເລັດ​ລົງ​ໂດຍ​ດີ ​ ໃນ​ການ​ຊ່ອຍ​ເຫຼື​ອຊີ​ເຣຍ​ ໃຫ້​ສາມາດ​ຕັ້ງ ລັດຖະບານສາມັກຄີ​ຊາດ.
ລັດຖະມົນຕີການຕ່າງປະເທດ ຊີເຣຍ ກ່າວວ່າ ປະເທດຂອງທ່ານ ແມ່ນພ້ອມແລ້ວທີ່ຈະເຂົ້າຮ່ວມການເຈລະຈາສັນຕິພາບຢູ່ນະຄອນ ເຈນີວາ “ໂດຍປາດສະຈາກການແຊກແຊງຂອງຕ່າງປະເທດໃດໆ” ຊຶ່ງເປັນເວລາເກືອບນຶ່ງສັບປະດາ ຫຼັງຈາກ ທາງສະພາຄວາມໝັ້ນ ຄົງອົງການສະຫະປະຊາຊາດໄດ້ຮັບຜ່ານຮ່າງແຜນການຂອງນາໆ ຊາດກ່ຽວກັບຂັ້ນຕອນສັນ ຕິພາບໃນຊີເຣຍ ທີ່ມີເປົ້າໝາຍເພື່ອຍຸຕິ ສົງຄາມກາງເມືອງນັ້ນ ລັດຖະມົນຕີການຕ່າງປະເທດຊີເຣຍ ທ່ານ ໄດ້ໃຫ້ຄວາມເຫັນດັ່ງກ່າວ ຕໍ່ບັນດານັກຂ່າວ ຫຼັງຈາກການພົບ ປະຢູ່ທີ່ປັກກິ່ງ ກັບຄູ່ຕຳແໜ່ງ ຝ່າຍຈີນ ທ່ານ ທ່ານ ໄດ້ກ່າວວ່າ ຄະນະຜູ້ແທນຂອງຊີເຣຍ ແມ່ນພ້ອມແລ້ວ ເວລາໃດທີ່ຕົນໄດ້ຮັບ ບັນຊີລາຍຊື່ຂອງຄະນະຜູ້ແທນຝ່າຍຕໍ່ຕ້ານລັດຖະບານທີ່ຈະເຈົ້າຮ່ວມນັ້ນ ທ່ານຍັງໄດ້ກ່າວເພີ້ມຕື່ມວ່າ ລັດຖະບານແມ່ນຫວັງວ່າ ການສົນທະນາຫາລືກັນນີ້ ຈະສຳເລັດລົງໂດຍດີ ໃນການຊ່ອຍເຫຼືອຊີເຣຍໃຫ້ສາມາດສ້າງຕັ້ງລັດຖະບານສາມັກຄີຊາດ ທ່ານ ບໍ່ໄດ້ໃຫ້ລາຍລະອຽດເພີ້ມຕື່ມແຕ່ຢ່າງໃດ ກ່ຽວກັບຄວາມໝາຍຂອງຄຳວ່າ “ການແຊກແຊງຂອງຕ່າງປະເທດ” ຈີນ ແມ່ນຮວມຢູ່ໃນສະມາຊິກ ສະພາຄວາມໝັ້ນຄົງ ອົງການສະຫະປະຊາຊາດ ທີ່ໄດ້ຮັບຜ່ານຂັ້ນຕອນການສ້າງສັນຕິພາບໃນສັບປະດາແລ້ວນີ້ ການເຈລະຈາສັນຕິພາບອາດຈະ ເລີ້ມຂຶ້ນພາຍໃນເດືອນມັງກອນຈະມານີ້ກໍເປັນໄດ້ ໃນວັນເສົາຜ່ານມານີ້ ລັດຖະມົນຕີການຕ່າງປະເທດສະຫະລັດ ທ່ານ ເອີ້ນ ແຜນການຂອງນາໆຊາດດັ່ງກ່າວນີ້ວ່າ ເປັນການສະແດງຂອງຄວາມສາມັກຄີ ແບບທີ່ບໍ່ ຄ່ອຍໄດ້ເຫັນ ຂອງບັນດາປະເທດມະຫາອຳນາດທີ່ສຳຄັນໆ ກ່ຽວກັບບັນຫາຂັດແຍ້ງທີ່ໄດ້ ເອົາຊີວິດຜູ້ຄົນໄປແລ້ວ 2 ແສນກວ່າຄົນ :